Die wêreld in foto's – 4 Augustus 2016 | Maroela Media
Die wêreld in foto's – 4 Augustus 2016
'n Vuurpyl, wat glo die Noord-Koreaanse satelliet Kwangmyongsong-4 bevat, styg op by die Sohae-lanseerblad in Tongchang-ri, Noord-Korea. Noord-Koreaanse ruimte-amptenare is tans druk besig met 'n vyfjaarplan om nog satelliete in die Aarde se wentelbaan te plaas. Die Noord-Koreaanse ruimtediens se einddoel is om die Maan te bereik. Foto: Korean Central News Agency/Korea News Service via AP/wire.africannewsagency.com
'n Forensiese beampte van die Londense polisie ondersoek die toneel in Russell Square, sentraal-Londen, waar 'n mes-aanval plaasgevind het. Een vrou is dood en nog ander mense is beseer in die aanval vroeg Donderdagoggend in 'n sentrale deel van Londen. Foto: Yui Mok/PA via AP/ wire.africannewsagency.com
Jemeense seuns stap deur die puin van 'n huis wat vernietig is tydens lugaanvalle van die Saoedi-gesteunde koalisie in Sanaa, Jemen. Die sekretaris-generaal van die Verenigde Nasies het 'n beroep op die Veiligheidsraad gedoen om alles in hul vermoë te doen om kinders tydens gewapende konflik te beskerm. Foto: Xinhua/Hani Ali/wire.africannewsagency.com
Kampeerders in die Putah-spruit naby die Berryessa-meer, Kalifornië, maak reg om te gaan slaap terwyl 'n wegholbrand stadig maar seker naderkruip. Foto: Kent Porter/The Press Democrat via AP/wire.africannewsagency.com
Staatsamptenare neem aan 'n byeenkoms deel om mense aan te moedig om te stem in 'n komende referendum in Bangkok, Thailand. Die land hou Sondag 'n refendum oor 'n nuwe grondwet, soos versoek deur Thailand se militêre regering. Thailand se weermag het aan bewind gekom na 'n staatsgreep in 2014. Die plakkate lui "Stem in die 7 Augustus Referendum" en "Neem deel aan die referendum om ons demokrasie te versterk". Foto: AP Photo/Sakchai Lalit/wire.africannewsagency.com
'n Beer ry op 'n vullisvragmotor rond by die Los Alamos Nasionale Laboratorium in Los Alamos, Nieu-Mexico. Minstens 30 werknemers van die nasionale park het saamgedrom om die skouspel te aanskou en het die vragmotorbestuurder aangeraai om na 'n nabygeleë boom te ry. Die beer het in die boom geklouter en vir meer as 'n uur daar gewag, voordat dit terug in die bos in gehardloop het. Foto: Evan Welsch via AP/ wire.africannewsagency.com
Cypriote betoog in die Turks-beheerde noordelike gedeelte van Nicosia, die hoofstad van Ciprus. Sowat 1 500 mense het voor die die Turkse parlement in Ciprus byeengekom om beswaar te maak teen die skepping van 'n "koördineringskomitee". Die komitee gebruik glo kulturele befondsing en sportprojekte om die burgers van Ciprus in 'n meer Islamitiese leefwyse in te dwing. Foto: AP Photo/Philippos Christou/wire.africannewsagency.com
Besoekers ervaar 'n Viking-styl bootrit tydens die Viking-fees in Leknes, 'n dorpie in Noorweë se Lofoten-eilande. Die vyfdaagse Viking-fees het op die Lofoten-eilande begin, waar deelnemers Viking-klere, wapens en lewensstyl vertoon het. Foto: Xinhua/Liang Youchang/wire.africannewsagency.com
Lede van Japan se gesinchroniseerde swemspan neem aan 'n oefensessie deel by die Maria Lenk Akwatiese Sentrum ter voorbereiding vir die 2016 Olimpiese Somerspele in Rio de Janeiro, Brasilië. Foto: AP Photo/Wong Maye-E/wire.africannewsagency.com
'n Ondersteuner juig tydens 'n vroue sokkerwedstryd tussen China en Brasilië by die Olimpiese Stadion in Rio de Janeiro, Brasilië. Foto: Xinhua/Lin Yiguang/wire.africannewsagency.com